Vnútorný predpis

Fakulty sociálnych vied UCM v Trnave

2022

**ORGANIZAČNÝ PORIADOK**

**Fakulty sociálnych vied**

**Univerzity sv. Cyrila a Metoda v Trnave**

Akademický senát Fakulty sociálnych vied Univerzity sv. Cyrila a Metoda v Trnave (ďalej len ,,AS FSV“) podľa ustanovení § 33 ods. 2 písm. b) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len „zákon o VŠ“) a v spojení so Štatútom Fakulty sociálnych vied Univerzity sv. Cyrila a Metoda v Trnave (ďalej len „FSV UCM“) sa uzniesol dňa 22. 04. 2022 na tomto Organizačnom poriadku Fakulty sociálnych vied Univerzity sv. Cyrila a Metoda v Trnave (ďalej len ,,organizačný poriadok“).

**§ 1**

**Úvodné ustanovenia**

1. Organizačný poriadok vymedzuje organizačnú štruktúru FSV UCM a pôsobnosť jej útvarov. Vydáva ho dekan FSV UCM po schválení v AS FSV UCM.
2. Organizačný poriadok je záväzný pre členov akademickej obce FSV UCM a ostatných zamestnancov FSV UCM, vrátane tých, ktorí vykonávajú práce na základe dohôd o prácach vykonávaných mimo pracovného pomeru.

**§ 2**

**Organizačná štruktúra FSV UCM**

1. Fakulta sa člení na tieto pracoviská:
2. dekanát,
3. katedry,
4. účelové pracoviská.
5. Riadiaci funkcionári fakulty sú:
6. dekan FSV UCM,
7. prodekani FSV UCM.
8. Vedúcimi zamestnancami fakulty sú:
9. riadiaci funkcionári FSV UCM,
10. tajomník fakulty,
11. vedúci katedier,
12. vedúca kancelárie dekana.

**§ 3**

**Dekan FSV UCM**

1. Postavenie a pôsobnosť dekana FSV UCM je upravená v § 28 zákona o VŠ, v § 17 Štatútu Univerzity sv. Cyrila a Metoda v Trnave (ďalej len ,,UCM”) a v § 7 Štatútu FSV UCM.
2. Dekan FSV UCM pri riadení FSV UCM v súlade s pôsobnosťou podľa odseku 1 a v súvislosti s koncepciou rozvoja fakulty:
3. ukladá úlohy pracoviskám fakulty,
4. priamo riadi prodekanov, vedúcich katedier, vedúcich účelových pracovísk, tajomníka fakulty, vedúceho sekretariátu dekana,
5. zriaďuje komisie ako svoje poradné orgány.
6. Dekana v jeho neprítomnosti zastupuje ním určený prodekan. Prodekani sa zastupujú spôsobom, ktorý určí dekan.

**§ 4**

**Prodekani FSV UCM**

1. Postavenie a pôsobnosť prodekanov FSV UCM upravuje § 28 ods. 8 zákona o VŠ.
2. Na FSV UCM spravidla pôsobia 4 prodekani a to:
3. prodekan pre vedecko-výskumnú činnosť a kvalitu,
4. prodekan pre rozvoj a marketing,
5. prodekan pre zahraničné vzťahy,
6. prodekan pre výchovno-vzdelávaciu činnosť.
7. **Prodekan pre vedecko-výskumnú činnosť a kvalitu zabezpečuje najmä:**
8. vypracovávanie návrhov vedeckej profilácie fakulty, návrhov na obsah a rozsah účasti fakulty na vedeckej činnosti univerzity;
9. spoluprácu v oblasti vedy s ostatnými fakultami a vedeckými a pedagogickými pracoviskami univerzity;
10. organizáciu vedeckých podujatí;
11. koordináciu grantov na fakulte;
12. spracúvanie koncepcie edičnej a publikačnej činnosti na fakulte;
13. vypracovávanie edičného plánu fakulty;
14. koordinácia doktorandského štúdia v oblasti vedecko-výskumnej činnosti;
15. koordinácia zabezpečenia habilitačného a vymenúvacieho konania;
16. ďalšie súvisiace úlohy a činnosti.
17. **Prodekan pre rozvoj a marketing zabezpečuje najmä:**
18. metodickú koordináciu všetkých činností fakulty tak, aby fakulta podľa možností smerovala k neustálemu rozvoju;
19. vypracovanie a aktualizáciu dlhodobého zámeru fakulty a výročnej správy o činnosti fakulty;
20. organizovanie ďalšieho vzdelávania na fakulte;
21. riadenie Knižnice FSV UCM;
22. komunikáciu a spoluprácu fakulty s inštitúciami a inými osobami a propagáciu

fakulty medzi nimi vrátane realizácie dohôd o spolupráci;

1. komunikáciu s masovo-komunikačnými prostriedkami a utváranie priaznivého

obrazu fakulty v nich;

1. propagácia fakulty;
2. ďalšie súvisiace úlohy a činnosti.
3. **Prodekan pre zahraničné vzťahy zabezpečuje najmä:**
4. prípravu koncepcie vzťahov fakulty najmä so zahraničnými univerzitami a fakultami;
5. realizáciu zahraničných vzťahov fakulty;
6. spoluorganizovanie vedeckých podujatí s medzinárodnou účasťou;
7. aktualizáciu a akvizíciu bilaterálnych zmlúv;
8. ďalšie súvisiace úlohy a činnosti.
9. **Prodekan pre výchovno-vzdelávaciu činnosť zabezpečuje najmä:**
10. prípravu a priebeh prijímacieho konania na jednotlivé študijné programy;
11. organizáciu štúdia vo všetkých 3 stupňoch štúdia v súlade so študijným poriadkom univerzity;
12. organizáciu zabezpečenia rigorózneho konania;
13. koordináciu výučby v jednotlivých študijných programoch podľa schválených študijných programov a informačných listov predmetov;
14. koordináciu a činnosť študijných poradcov;
15. rozvrh hodín výučby a dodržiavanie harmonogramu výučby;
16. sociálnu a zdravotnú starostlivosť o študentov vrátane starostlivosti o rozvoj telesnej aktivity a športu;
17. ďalšie súvisiace úlohy a činnosti.

**§ 5**

**Dekanát FSV UCM**

1. Dekanát FSV UCM vykonáva organizačné a administratívne práce súvisiace s činnosťou dekana, fakulty, jeho poradných orgánov, prodekanov a tajomníka fakulty.
2. Dekanát FSV UCM riadi vedúci kancelárie dekana a tajomník FSV UCM.
3. Vedúceho kancelárie dekana a tajomníka FSV UCM riadi dekan.
4. Kancelária dekana FSV UCM:
5. zabezpečuje administratívny chod fakulty, vrátane jej samostatného materiálno-technického zabezpečenia;
6. zabezpečuje informácie potrebné pre činnosť dekana;
7. pripravuje a zabezpečuje podklady pre rozhodovanie dekana;
8. vedie harmonogram pracovných rokovaní dekana;
9. pripravuje a zabezpečuje prijímanie zamestnancov a návštev dekana na sekretariáte dekana;
10. vykonáva práce súvisiace s dodržiavaním diplomatického protokolu na FSV UCM, koordinuje a zabezpečuje prijatia najvyšších predstaviteľov SR i cudzích štátov na FSV UCM;
11. spolupodieľa sa na zabezpečovaní a koordinovaní najvýznamnejších celouniverzitných akcií vzdelávacieho, vedeckého i kultúrno-spoločenského charakteru;
12. prijíma, eviduje a expeduje poštu dekana a prodekanov v papierovej i elektronickej forme;
13. samostatne pripravuje rutinnú korešpondenciu dekana;
14. vedie spisový archív agendy dekana;
15. zabezpečuje organizovanie zasadnutí poradných orgánov dekana (vedenie FSV UCM, kolégium dekana FSV UCM);
16. zabezpečuje rokovania o medzinárodnej spolupráci;
17. vypracúva systém propagácie vedeckých, pedagogických a ostatných aktivít FSV UCM a zabezpečuje jeho realizáciu;
18. zabezpečuje spoluprácu s tlačou a ostatnými masovokomunikačnými prostriedkami, organizuje tlačové konferencie dekana a FSV UCM;
19. podieľa sa na príprave spoločenského programu pre zahraničné návštevy;
20. zabezpečuje informovanosť verejnosti prostredníctvom webovej stránky FSV UCM;
21. zabezpečuje agendu vedeckej rady fakulty;
22. vykonáva ďalšie súvisiace úlohy a činnosti.

**§ 6**

**Tajomník FSV UCM**

1. Postavenie a pôsobnosť tajomníka fakulty upravuje § 32 zákona o VŠ.
2. Tajomník fakulty zabezpečuje personálny, hospodársky a prevádzkový chod fakulty.
3. Tajomník fakulty je za výkon svojej funkcie zodpovedný dekanovi FSV UCM najmä v oblasti:
4. výkonu a kontroly personálnej, hospodárskej, ekonomickej a prevádzkovej činnosti fakulty;
5. výkonu podnikateľskej činnosti fakulty;
6. dodržiavanie pravidiel hospodárenia a efektívneho hospodárskeho nakladania s finančnými prostriedkami a zvereným majetkom;
7. dôsledného dodržiavania všeobecne záväzných právnych predpisov a vnútorných predpisov univerzity a fakulty pri výkone tejto činnosti;
8. prípravy rozpočtových podkladov na zabezpečenie hlavnej činnosti fakulty, riadenia a účelného využívania prostriedkov určených na činnosť fakulty;
9. vytvárania majetkových a priestorových podmienok pre činnosť fakulty v súčinnosti s rektorátom UCM;
10. ochrany a správneho využívania majetku zvereného fakulte;
11. prípravy výročnej správy o hospodárení.

4) Tajomník fakulty plní ďalšie úlohy podľa pokynov dekana fakulty.

**§ 7**

**Katedry FSV UCM**

1. Katedry sú základné výchovno-vzdelávacie a vedecko-výskumné pracoviská FSV UCM.
2. Zriaďuje ich dekan FSV UCM po vyjadrení AS FSV UCM.
3. Pri zriaďovaní katedry musí byť uvedená jej úloha v pedagogickom a vedeckovýskumnom procese a jej kompetencia vo vedných odboroch.
4. Okruh pôsobnosti katedier môže zahrňovať celý vedný odbor, špeciálnu časť vedného odboru alebo viac vedných odborov, kde sa realizuje interdisciplinárna výchova študentov.
5. Katedru riadi vedúci katedry. Funkcia vedúceho katedry sa obsadzuje na základe výsledku výberového konania. Funkčné obdobie vedúceho katedry je najviac štvorročné, bez obmedzenia počtu funkčných období. Vedúci katedry je oprávnený konať v mene FSV UCM len vo veciach, ktoré mu dekan FSV UCM určí písomným rozhodnutím.
6. Vedúci katedry riadi vedecko-pedagogickú, organizačnú, hospodársku a administratívnu činnosť katedry a zodpovedá za ňu dekanovi FSV UCM.
7. Vedúci katedry najmä:
8. organizuje plnenie vzdelávacích úloh katedry a zodpovedá za ich kvalitu,
9. organizuje vedecký výskum katedry a zodpovedá za neho,
10. predkladá návrhy na personálne a materiálne zabezpečenie plnenia úloh katedry,
11. zabezpečuje efektívne využívanie a ochranu majetku zvereného katedre,
12. hodnotí činnosť katedry a jej členov,
13. zabezpečuje spoluprácu s inými inštitúciami a osobami v Slovenskej republike a v zahraničí, ako aj s medzinárodnými organizáciami so súhlasom dekana.
14. V záujme zabezpečenia činnosti katedry, na katedre pôsobia zástupca vedúceho katedry a tajomník katedry, ktorých ustanovuje do funkcií dekan fakulty na návrh vedúceho katedry.
15. Ak nie je zabezpečený výkon práv a povinností vedúceho katedry, dekan FSV UCM môže riadením katedry poveriť osobu z radov učiteľov alebo vedeckých pracovníkov na katedre do ustanovenia vedúceho katedry, a to po riadnom výberovom konaní.
16. Na FSV UCM sú zriadené tieto katedry:
17. katedra politických vied,
18. katedra verejnej správy,
19. katedra sociálnych služieb a poradenstva.

**§ 8**

**Účelové pracoviská**

1. Účelové pracoviská fakulty zriaďuje dekan, po schválení v AS FSV UCM, na realizáciu špecifických činností fakulty.
2. Na čele účelového pracoviska stojí vedúci pracoviska, ktorého menuje dekan.
3. Fakulta má tieto účelové pracoviská:

a) Výskumné centrum krízového riadenia a dobrej správy vecí verejných v čase

pandémie

Research center for crisis management and good governance in a time of pandemic

b) Výskumné centrum sociálnej izolácie a sociálneho rozvoja (VCSIaSR)

Research center for social isolation and social development (RCSIaSD)

**§ 9**

**Záverečné ustanovenia**

1. Organizačný poriadok vydáva dekan FSV UCM po jeho schválení v AS FSV UCM.
2. Dňom nadobudnutia účinnosti tohto organizačného poriadku sa zrušuje Organizačný poriadok FSV UCM zo dňa 08. 06. 2021, ako aj akýkoľvek iný prípadný Organizačný poriadok FSV UCM, vrátane jeho zmien a doplnení.
3. Tento Organizačný poriadok bol schválený AS FSV UCM dňa 22. 04. 2022.
4. Tento Organizačný poriadok nadobúda platnosť dňom schválenia v akademickom senáte fakulty a účinnosť od 25. 04. 2022.
5. Neoddeliteľnou prílohou je schematické znázornenie organizačnej štruktúry FSV UCM.

doc. PhDr. Mgr. Oľga Bočáková, PhD., mim. prof. doc. PhDr. Jaroslav Mihálik, PhD.

predsedníčka AS FSV UCM dekan FSV UCM

Organizačná schéma Fakulty sociálnych vied UCM

**Dekan 1**

**Prodekan pre výchovno-vzdelávaciu činnosť 1**

**Prodekan pre zahraničné vzťahy 1** 1

**Výskumné centrum krízového riadenia a dobrej správy vecí verejných v čase pandémie**

**Výskumné centrum sociálnej izolácie a sociálneho rozvoja**

**Prodekan pre vedecko-výskumnú činnosť a kvalitu 1**

**Prodekan pre rozvoj**

**a marketing 1**

**Študijné oddelenie**

**Knižnica FSV**

**Referát pre vedu a kvalitu**

koordinátor pre mobility

referent pre knižničné systémy

systémy 1

**Dekanát**

projektový manažér

referent pre štúdium 1

koordinátor pre AIS 1

referent pre štúdium 1

asistent dekana a prodekanov 1

**Tajomník 1**

**Vedúci kancelárie dekana 1**

servisný technik 1

referent pre VVČ, kvalitu a doktorandské štúdium 1

referent 1. kontaktu pre pedagógov 1

asistent katedier 1

**Katedra verejnej správy**

**Katedra politických vied**

**Katedra sociálnych služieb a poradenstva**

**Vedúci katedry**

**Vedúci katedry**

**Vedúci katedry**

Vedúci zamestnanci FSV

Pracoviská FSV

Odborný asistent s VH 6

Docent 2

Profesor 1

Odborný asistent s VH 17

Docent 2

Profesor 5

Odborný asistent s VH 6

Docent 2

Profesor 2

Vedecký pracovník

Vedecký pracovník

Zamestnanci FSV

Vedecký pracovník